René Hengel
De René Hengel, gebuer den 8. Januar 1928 am Neiduerf a gestuerwen de 27. November 2012, war e lëtzebuergesche Gewerkschaftler a Politiker.

De René Hengel war Elektriker vu Formatioun. 1945 gouf hie Member vum nei gegrënnten LAV, der Virgängerorganisatioun vum OGBL. Hie gouf do spéider Sekretär a Chefredakter vun der Gewerkschaftszäitschrëft Arbecht.

1947 gouf hie Member vun der LSAP, fir déi hie vun 1964 bis 1994 Deputéierte fir de Bezierk Zentrum an der Chamber war. Ausserdeem war hien och vun 1969 bis 1975 am Gemengerot vun der Stad Lëtzebuerg souwéi vun 1981 bis 1989 an deem vun Hesper.

Auszeechnungen 

 Commandeur vum Ordre de Mérite du Grand-Duché de Luxembourg (Promotioun 1980)
 Officier vum Ordre de la couronne de chêne (Promotion 1978)

Gebuer 1928
Gestuerwen 2012
Lëtzebuergesch Deputéiert
Lëtzebuergesch Gewerkschaftler
Commandeur de l'Ordre de Mérite du Grand-Duché de Luxembourg
Officier de l'ordre de la couronne de chêne